REPUBLIKA HRVATSKA

ZADARSKA ŽUPANIJA

OSNOVNA ŠKOLA BRAĆA RIBAR

ŠPORTSKA 3, 23242 POSEDARJE

KLASA: 003-05/21-01/03

URBROJ: 2198-1-23-21-01

**PROVEDBENI PLAN EVAKUACIJE U SLUČAJU POTRESA U OŠ BRAĆA RIBAR, POSEDARJE**

Potres je iznenadna i kratkotrajna vibracija tla uzrokovana urušavanjem stijena (urušni potres), magmatskom aktivnošću (vulkanski potres) ili tektonskim poremećajima (tektonski potres) u litosferi i dijelom u Zemljinu plaštu. Mjesto nastanka potresa u dubini Zemlje naziva se žarište (fokus) ili hipocentar potresa. Ono može biti neposredno ispod površine pa sve do dubine od 750 kilometara. Potresne vibracije šire se od hipocentra na sve strane progresivnim elastičnim potresnim valovima (potresni valovi).

* ZA RODITELJE/SKRBNIKE

Poštovani roditelji,

spremni smo brinuti o djeci u slučaju krizne situacije. Molimo Vas da poštujete ovu proceduru jer u protivnom možete riskirati vlastitu sigurnost i ujedno ometati organizirane postupke škole. Nijedno dijete neće biti pušteno iz škole osim ako roditelj/skrbnik ne dođe po njega/nju. Dijete će smjeti otići s drugom osobom, samo ako postoji pismeno dopuštenje za to ili ako je ta osoba navedena kao hitna kontakt osoba. Imajući to na umu, molimo vas da ažurirate djetetove podatke. Roditelj koji dolazi po dijete mora odrasloj osobi iz školskog kolektiva (učitelj/razrednik/pedagog/ravnatelj) direktno reći da preuzimaju dijete kako bi to bilo evidentirano.

* ZA UČENIKE

ZA VRIJEME NASTAVE

1. Ako se dogodi potres za vrijeme trajanja nastave, a nalazite se u učionici dok traje trešnja, stanite uz dulji zid učionice ili ispod poprečne armirano betonske grede. Odmaknite se od staklenih površina ili od visokih predmeta, ormara i slično.

2. Ako niste u mogućnosti stati uz zid, čučnite ispod klupe.

3. Zaštitite glavu jaknom, rukama ili torbom u slučaju urušavanja plafona, da vas padajući dijelovi ne bi ozlijedili.

4. Ne napuštajte zgradu dok traje potres.

5. Nakon smirivanja trešnje, učitelji će vas odvesti evakuacijskim putem na zborno mjesto (koje je unaprijed dogovoreno).

6. Na zbornom mjestu mirno slušajte upute učitelja i ostanite u svojoj grupi.

7. Nemojte koristiti mobilne telefone za kontakte s ostalim članovima obitelji, jer će kontakt uspostaviti učitelji/razrednici.

8. Ne napuštajte zborno mjesto. Učitelji moraju znati točno gdje se nalazite.

9. Ne pokušavajte sami odlaziti svojim kućama, pričekajte upute učitelja o povratku u učionice ili odlazak kućama.

ZA VRIJEME BORAVKA U ŠKOLSKOJ SPORTSKOJ DVORANI

1. Ako se dogodi potres za vrijeme boravka u dvorani, učenici će se udaljiti od zidova i staklenih površina.

2. Zaštitite glavu jaknom, rukama ili torbom u slučaju da vas padajući dijelovi ne bi ozlijedili.

3. Nakon smirivanja trešnje, učitelj TZK će vas odvesti evakuacijskim putem na zborno mjesto.

ZA VRIJEME DOLASKA U ŠKOLU

1. Ako se dogodi potres za vrijeme vašeg dolaska u školu ostanite mirni i odmaknite se od objekata koji bi se mogli srušiti, stanite i pričekajte da trešnja prestane.

2. Odmaknite se od rubova kuća da na vas ne bi pali crijepovi ili komadi žbuke.

3. Pokrijte glavu torbom, debljom odjećom ili rukama da se zaštitite od mogućih padajućih predmeta.

4. Mirno pričekajte da potres prestane i polako se uputite prema školi ili kući, što vam je bliže.

5. Ako dođete u školu, obavezno se javite svom učitelju/razredniku te biti sa svojim razredom.

ZA VRIJEME ODLASKA SVOJIM KUĆAMA

1. Ako se dogodi potres nakon što ste napustili školsku zgradu i krenuli svojim kućama budite mirni, odmaknite se od objekata koji bi se mogli srušiti.

2. Odmaknite se od rubova kuća da na vas ne bi pali crijepovi ili komadi žbuke.

3. Pokrijte glavu torbom, debljom odjećom ili rukama da se zaštitite od mogućih padajućih predmeta.

4. Mirno pričekajte da potres prestane i polako se uputite prema školi ili kući, što vam je bliže.

5. Ako dođete u školu, obavezno se javite svom učitelju/razredniku te biti sa svojim razredom.

* ZA UČITELJE, RAZREDNIKE I STRUČNE SURADNIKE

1. Ako se dogodi potres za vrijeme trajanja nastave, a nalazite se u učionici, dok traje potres i trešnja, uputite učenike da stanu uz dulji zid učionice. Odmaknite se od staklenih površina ili od visokih predmeta, ormara i slično.

2. Ako ne postoji sigurna mogućnost stati uz zid, uputite učenike da čučnu ispod klupe.

3. Uputite učenike da zaštite glavu jaknom, rukama ili torbom u slučaju urušavanja plafona, da ih padajući dijelovi ne bi ozlijedili.

4. Ne napuštajte zgradu dok traje potres.

5. Nakon smirivanja trešnje, povedite učenike evakuacijskim putem na dogovoreno zborno mjesto.

6. Učenici s posebnim potrebama idu uz pratnju svog asistenta ili pomoćnika, ako te osobe nema važno je zadužiti nekog učenika koji će biti pomoć i podrška tom učeniku, to određuje razrednik razreda.

7. Na zbornom mjestu mirno upućujte učenike o ponašanju i ostanite u grupi.

8. Uputite učenike da ne koristite mobilne telefone za kontakte s ostalim članovima obitelji.

9. Ravnatelj će preko mrežne stranice škole objaviti podatke o zbrinutosti i sigurnosti učenika.

10. Ravnatelj će kontaktirati razrednike i zamoliti ih da svojim komunikacijskim kanalima obavijeste sve roditelje svojih učenika o njihovoj zbrinutosti i sigurnosti.

11. Uputite učenike da ne napuštaju zborno mjesto.

12. Na zbornom mjestu bit će zadužen stručni suradnik ili učitelj koji će ponijeti torbicu za pružanje prve pomoći, ovdje je važno da učenici koji imaju neke lijekove ili pomagala to imaju uza se (pumpica za astmatičare, inzulin za dijabetičare, …)

13. Ako neki roditelji/skrbnici dođu po svoju djecu, možete ih pustiti.

* ADMINISTRATIVNO-TEHNIČKO I POMOĆNO OSOBLJE ŠKOLE

Tajnica i računovotkinja izlaze nakon trešnje na glavni izlaz i udaljuju se od školske zgrade. Kuharica izlazi na glavni izlaz iz školske zgrade, a za vrijeme potresa stoji uz zid odmaknuta od polica i svega što bi moglo pasti na nju. Spremačice, domar i školski podvornik nakon potresa izlaze na najbliži izlaz/ulaz iz škole i udaljavaju se od školske zgrade. Domar, nakon potresa pregledava zgradu izvana i iznutra, provjerava eventualne štete, isključuje struju, grijanje, plin i vodu prema potrebi.

* PLAN EVAKUACIJE

MATIČNA ŠKOLA POSEDARJE

4. razred – stražnji ulaz/izlaz

3. razred – stražnji ulaz/izlaz

1. razred – stražnji ulaz/izlaz

2. razred – stražnji ulaz/izlaz

Športska dvorana – zaseban ulaz/izlaz iz športske dvorane

PRO – glavni ulaz/izlaz

8. b – poseban ulaz/izlaz

8. a – glavni ulaz/izlaz

7. razred – glavni ulaz/izlaz

5. a – glavni ulaz/izlaz

5. b – glavni ulaz/izlaz

6. a – glavni ulaz/izlaz

6. b – glavni ulaz/izlaz

Informatička učionica – glavni ulaz/izlaz

PŠ PODGRADINA

1. i 3. razred – sporedni ulaz/izlaz

2. i 4. razred – glavni ulaz/izlaz

PŠ ISLAM

2. i 4. razred – glavni ulaz/izlaz

1. i 3. razred – sporedni ulaz/izlaz

PŠ SLIVNICA DONJA – glavni ulaz/izlaz

PŠ SLIVNICA GORNJA – glavni ulaz/izlaz

PŠ ŽDRILO – glavni ulaz/izlaz

VAŽNO je da se sve vrijeme pridržavamo preporuka HZJZ, odnosno svih epidemioloških mjera kako bismo sačuvali zdravlje svih učenika i djelatnika škole.

**SVI KOJI SE NE BUDU PRIDRŽAVALI PROTOKOLA SNOSIT ĆE ODGOVORNOST U SKLADU S OVLASTIMA RAVNATELJA ŠKOLE.**

U Posedarju, 25. veljače 2021.

Ravnatelj: Luzarko Novaković, prof.